JUMAL KÕNELEB
Tere jälle! Tore on taas siin teiega olla.
Mul on südames soov täna teid kõiki tänada.
Oleme saanud palju tagasisidet ja erinevaid postisaadetisi.
Mitmed on tulnud meiega rääkima ja tänama,
kui külastame kogudusi.
Oleme teinud seda saatesarja juba päris pikka aega.
Me palvetame teie eest iga päev ja palve ajal toimub imelisi asju.
Kui kellegi eest palvetada, siis see isik saab väga lähedaseks.
Palve ajal vaimus ei ole vahemaid.
Kui palves Issanda ees teid õnnistame
ja kuulutame iga päev tervenemist ja kaitset,
olete saanud meile väga lähedasteks.
Olete meie jaoks nagu perekond.
On imeline, et palves ei ole vahemaid.
Palve kaudu saame olla sinuga sinu omas kodus Püha Vaimu läbi.
Issandas Kristuses oleme me palves olles üks.
Kui palvetada teise inimese eest, võime Issanda ligiolus olles näha,
kuidas Ta õnnistab ja toob tervenemist.
Võime näha, kuidas Ta annab jõudu ja kui palju Ta armastab.
Nii tekib üks eriline lähedus.
Seda on eriti hea teada,
kui elus on väljakutseid või on raskusi mõne inimesega.
Tasub hakata tema eest palvetama.
Sel juhul saame lähedasemaks
ja võime näha teineteist nii, nagu Issand meid näeb.
Tahan lugeda ette sõnumi, mille ma olen saanud.
Tunnistused on nii olulised, sest need julgustavad meid.
Saame tänada Issandat, kui saame neid tunnistusi kuulda.
Jeesus tegutseb ja korraldab asju.
Me ju palvetame ja palve kaudu asjad toimivad.
Aamen. See julgustab.
Sain sellise sõnumi, milles on kirjutatud:
"Joy! Palvetasid äsja
ja sõitlesid vägevalt kõiki haiguseid Jeesuse nimel.
Arva ära, mis juhtus?
Minu alakõhuvalud kadusid nagu tina tuhka.
Ike sai murtud võidmise sunnil. Tänu olgu Jumalale!"
Kas pole vägev, et isegi teleri kaudu palvetades
ja teiste eest eestpalvet tehes, Jeesus tegutseb ja asi toimib.
Jeesus on sama eile, täna ja igavesti.
Ta tegutseb täna samamoodi, nagu 2000 aastat tagasi.
See on meie jaoks väga suur rõõm.
Hiljuti üks inimene helistas ja rääkis, et oli tundnud survet.
Ta arvas, et Jumal sunnib teda elama väga kitsalt ja käsu all.
Ta küsis, kas Jumal tõesti on selline?
Ma vastasin selle peale: "Ei!" Ta ütles, et ta seda ei uskunudki.
Ma sain tema eest palvetada ja ta vabanes oma koormast.
Armastus täitis teda ning ta puhkes nutma.
Ta mõistis, et Jumal ei ole käsumeelne kohtunik,
vaid hoopis armastav Isa.
Me oleme tänulikud tagasiside eest ja palvetame teie eest meelsasti.
Meile tohib saata kirju ja eestpalvesoove.
Kontaktandmed leiad meie kodulehelt:
Nüüd me jätkame teemal, mida oleme pikemalt käsitlenud:
Jumala õnnistused. See on imeline asi.
Jumal on hea ja tahab meid õnnistada.
Ta on alati soovinud meid õnnistada.
Tema õnnistus on meie peal.
Oleme rääkinud erinevatest põhimõtetest,
mille kaudu saame selle õnnistuse oma ellu voolama.
Piibel on täis tarkust ka majandusküsimuste osas.
Majandus on valdkond, mis puudutab meie kõikide elusid.
Me kõik elame maailmas, mis toimib majanduse varal.
Mida rohkem me Sõna uurime, seda targemaks sellel teemal saame.
Täna räägime praktilistest asjadest ehk laenamisest ja säästmisest.
Kas Piibel räägib midagi ka nendest asjadest?
Need on ju praktilised ja olulised asjad meie eludes.
Me hakkame seda käsitlema Joosepi elu põhjal.
Esimene Moosese raamat 39:1
"Ja Joosep viidi alla Egiptusesse; ja egiptlane Pootifar,
vaarao hoovkondlane, ihukaitsepealik,
ostis tema ismaeliitidelt, kes olid ta sinna toonud."
Joosep müüdi orjaks. Aga juba järgmises salmis loeme:
"Aga Issand oli Joosepiga."
Joosepi "toredad" vennad müüsid ta orjusesse.
Joosep müüdi orjaks, ta oli väga näruses olukorras.
Keegi meist pole ilmselt olnud nii raskes olukorras nagu Joosep.
See julgustab meid, kui saame uurida kellegi elu,
kes on hullemas olukorras kui meie.
Näeme kuidas Issand sekkub, puudutab, tõstab üles ja aitab.
"Aga Issand oli Joosepiga
ja tema oli mees, kellel kõik asjad korda läksid;
ja ta elas oma isanda, egiptlase kojas.
Ka tema isand nägi, et Issand oli temaga
ja et kõik, mis ta tegi,
laskis Issand tema käes korda minna."
Imeline algus!
Ta oli kõiges edukas.
Piiblit lugedes näeme, et tema isand Pootifar nägi seda.
Seega kuidagi pidi lausa füüsiliste silmadega näha olema,
et Jumala õnnistus oli selle ühe orja peal.
Joosepi elust võib tõesti õppida väga palju -
ustavust, kannatlikkust ja muudki. Täna käsitleme veidi teisi asju.
Eelkõige seda, mis seostub säästmise ja laenamisega.
Vaatasin, mida sõna "edu" tähendab algkeeles.
Algkeelne sõna tähendab "trügida edasi"
ning seda erinevatel viisidel, piltlikult öeldes ja otseses mõttes.
Me vajame sageli elus läbimurret, eriti kui on väljakutseid.
Issand aitab meil trügida edasi -
"murda läbi, tulla vägevalt läbi, pääseda mingist asjast üle".
Issand on meiega ja aitab meid,
et pääseme üle sellest, mis on meile väljakutseks.
See tähendab ka "olla hea, olla võidukas,
pääseda võidule väljakutsetes, teha midagi teoks."
Imeline sõna. Siin on veel välja toodud "mõjutada".
Me kõik kindlasti tahame midagi saavutada ja kuidagi mõjutada asju.
Teha midagi, olla edukas. Joosep oli edukas, kuigi oli ori.
Olla helde, aidata toime tulla, tuua enesega õitsengut.
Kui me liidame kogu tähenduse sellele kirjakohale,
järelikult kuna Issand oli Joosepiga, olid kõik need asjad tema elus.
Jah, kõik asjad.
Kuna Issand oli Joosepi elus, pääses ta edasi ja oli osav,
kuigi oli raskes olukorras ning oli võidukas ja tuli toime.
Tema elus oli heaolu ja õitseng.
Seda on imeline teada.
Need polnud tühjad sõnad, seda oli Joosepi elus näha.
1. Moosese raamatus 39:3 öeldakse, et tema isand nägi seda,
et Issand oli Joosepiga ja kõik läks tema käes korda.
Salmis 5 öeldakse:
"Ja sellest ajast peale, kui ta oli pannud
tema oma koja üle, ja kõige üle, mis tal oli,
Issand õnnistas egiptlase koda Joosepi pärast,
ja Issanda õnnistus oli kõigega, mis tal oli kojas ja väljal."
Orja positsioonilt kogu majapidamise ülevaatajaks.
Ta vastutas kõige eest.
Piibel räägib, et Pootifar
ei teadnud millestki muust, kui leivast, mida ta ise sõi.
Kõik muu oli ta jätnud Joosepi hoolde.
Me näeme kohe, et Joosep pääses edasi.
Ta murdis läbi kõige viletsamast võimalikust kohast.
Sest Issand oli temaga.
Mulle tuleb Joosepi lugu lugedes esimese asjana meelde see,
et Joosep alustas nullist. - Just nii see oli.
Joosep pidi alustama täielikult nullist peale.
See on miski, mida ka meie oleme õppinud.
Kui hakkame ehitama oma majandust üles Issandaga,
siis me alustame algusest. Tema alustab alati algusest.
Stardijoonelt.
Tegelikult võime öelda, et Issand alustab sealt,
kus me oleme.
Selle põhjuseks on arm. Arm võimaldab seda,
et julgeme vaadata oma raskustele otse silma.
Armu tõttu ma ei karda enam raskusi,
mis mu elus on, ega vigasid, mida olen teinud.
Ma julgen Temaga koos, armu läbi,
vaadata omi vigu, raskeid asju ja oma väljakutseid otse silma.
Kui hakkame oma majandust Issandaga koos üles ehitama,
siis me tuleme Tema palge ette ja võime öelda: "Siin ma olen!"
"Ma olen siin ja Sina tunned mind. Sa tead mu olukorda läbinisti.
Sa tunned mu peret, tead mu tausta, tead kõike, mida oskan või mitte.
Tead, kus ma töötan või seda, et ma pole kunagi kusagil töötanud.
Sina tead kõike. Issand, Sa tead mis vigu olen teinud.
Tead neid raskusi, millega ma olen aastaid maadelnud.
Me võime tuua ja toomegi kõik Talle ja ütleme lihtsalt:
"Palun tule minu ellu ja aita mind!"
Ta hakkab tegutsema. Üks asi teise järel.
Ta hakkab korda tegema, hakkab rääkima ja nõu andma,
milline laen tuleks ära maksta ja millest oleks hea alustada.
või kuidas teha mingi muutus oma elus.
Inimestena me tahaksime kohe pääseda kümnendale tasemele.
Ei mingit algusest alustamist! Hüppan kohe kümnendale tasemele.
Ei jaksa ju ehitada korralikku ja püsivat.
Meie elus oli täpselt nii.
Meie isiklikes rahaasjades
pidime otsima Jumalalt tarkust, sest meie asjad ei olnud korras.
Kooligagi pidime alustama nullist.
Oleks olnud väga tore,
kui keegi oleks andnud meile paar miljonit eurot,
et oleksime saanud kenasti järje peale.
Asjad ei alga nõnda.
Kõik algas peale juurtest.
Alguses pidime õppima, mis usk üldse õieti on ja seda,
et rahaasjade eest tulebki korralikult hoolt kanda.
Tuleb võtta vastutus iga arve maksmise eest jne.
See võib olla valus teema, eriti kui oled hädaolukorras,
sul on tohutu arvete virn ees ja võlgu rohkem, kui maksta saaks.
Mida siis teha? Siis tahaksid küll lotovõitu.
Ma luban sulle sama, mis Piibel: tarkus on lotovõidust väärtuslikum.
Kui Jumal sekkub asjadesse, siis Ta teeb seda oma armust.
Jumal näeb ju kõike niikuinii. Seega võime julgelt tulla Ta ette
ja öelda talle: "Siin ma olen. See on minu olukord."
Tema teab ja kui Ta sekkub, ehitab Ta midagi püsivat.
See püsib siis ka kümne aasta pärast.
See meenutab majaehitust. - Täpipealt.
Ka seda me oleme kogenud... - Või korraliku remondi tegemine.
Maja remontides, tahaks kohe alustada sisustamisest.
Tahaks vaadata sisustusajakirju ja osta kauni valge diivani.
Hakkaks kohe mõtlema lauanõude ja sisustuse peale.
Aga see ei käi üldsegi nii.
Esmalt peaks ikka katuse pea kohale saama
ja vaatama, et vesi katusest sisse ei sajaks.
See on juba tohutu projekt. Kui see saab lõpuks korda,
tuleb ehitada katusele redelid ja korstnad korda seada.
Ka see on suur projekt. - Sa räägid vist meie majast.
Siis tuleb vaadata, kas kanalisatsioon on korras.
Võibolla pole seda üldse ja tuleb hakata seda rajama.
Ma ei taha sellist jama! Tahan kohe hakata sisustama!
Aga kogu toestussüsteem? Kas kandvad seinad on korras?
Majas on miljon pisiasja, mille korraldamise peale ei tule.
Seda kõike tuleks teha enne, kui saab minna sisustamise juurde.
Sama asi kehtib rahaasjade korrastamise kohta.
See ongi tänapäeva ühiskonna probleem.
Meid julgustatakse kogu aeg võtma aina rohkem laenu.
Meid julgustatakse kiirlaenuga ostma asju kohe.
Kui tahad televiisorit, vii see järelmaksuga kohe koju.
Kui tahad uut maja, võta laenu ja saad selle kohe.
Meid julgustatakse elama nii, et kõike peab kohe kätte saama.
Meil peab olema kaunis naine, mul ongi ta juba olemas,
kolm last, labradorikoer, oma maja ja uus sportauto.
Kõike seda ja kohe korraga.
Kui korraga ei saa, siis laenu abil ikka saab.
Ja lõpuks on meil probleeme sama palju nagu asju.
Kogu aeg julgustatakse elustiili, mis võtab kõike laenuks.
Me peame sellest rääkima. Sel võivad olla tõsised tagajärjed.
See võib viia hävinguni.
Olen näinud mitme pere elu ja abielu purunemas selle pärast.
See võib tunduda kurb jutt, aga me räägime sellest ikkagi,
sest see on väga oluline asi. Jumala tahe on midagi muud.
Laenuvõtmine on just see kümnendale tasemele hüppamine.
Peab saama kohe ja millegi järgi ei jaksa oodata.
Me peame meeles pidama, et laen toob hetkelise kergenduse
aga alati tuleb tagasimaksmise päev.
Varem või hiljem tuleb tagasi maksta.
See päev ei ole üldse tore.
Me ei ütle siin seda, et kunagi ei tohi laenu võtta.
Me uurime siiski, millist nõu Piibel annab.
Leidsin Piiblist kirjakoha viiendast Moosese raamatust 15:6
"Sest Issand, su Jumal, õnnistab sind..."
Ta tahab mind õnnistada.
Sageli juhtub nii, et elamiseks laenu võttes,
on meie motiiviks hirm teisiti mitte hakkama saada.
Kardame, et muidu me ei tule välja.
Me ei saa ka oodata, sest keegi ei saa meid aidata.
Aga siin öeldakse otse:
"Sest Issand, su Jumal, õnnistab sind,
nagu ta sulle on öelnud;
ja sa võid laenata paljudele rahvastele,
sa ise aga ei tarvitse laenata..." Ta ütleb, et seda pole vaja teha.
"...ja sa valitsed paljude rahvaste üle,
aga nemad ei valitse sinu üle."
Piibel ütleb ka, et laenaja muutub laenuandja orjaks.
Sa valitsed paljude rahvaste üle, aga nemad ei valitse sinu üle.
Jumal ei taha, et raha valitseks meie üle.
Ta ei taha, et rahaahnus või võlad valitseksid meie üle,
et liigsed laenud ei rööviks meie elurõõmu või õiget suunda.
Selles on küsimus.
Joy on neis asjus minust osavam. Tema on ettevaatlikum ja täpsem.
Mina tahtsin kohe võtta suurema laenu
ja teha kodu korda ning ehitada kristliku kooli.
Viia pere restorani sööma, kui selleks pole parajasti raha.
Selline elustiil on peaga vastu seina jooksmine.
Õnneks ma väga kaua ei jooksnud. Mõistsime koos Piiblit lugedes,
et Issandal on parem tee.
Sama asja, mille võid järelmaksuga endale soetada otsekohe,
võib endale saada ka säästes ja kogudes.
Viies Moosese raamat 28:12
"Issand avab sulle oma rikkaliku varaaida, taeva,
andes su maale vihma õigel ajal ja õnnistades kõiki su kätetöid;
ja sina võid laenu anda paljudele rahvastele,
aga sa ise ei tarvitse laenata."
Kiri roomlastele 13:8
"Ärgu olgu teil ühtki muud võlga kellegi vastu
kui ainult võlg üksteist armastada;
sest kes armastab teist, on Seaduse täitnud."
Me oleme teineteisele võlgu ainult armastust.
Kui asjad on nii, on juba päris hästi.
Hea, kui pole kellelegi võlgu.
Pidime oma kooli majandamisel tegema meeleparandust
ja tänapäeval meil pole sentigi võlga.
Saame kõik oma arved alati makstud.
Ma ei olnud Joosepi loos üht aspekti varem märganud.
Kui Issand rääkis vaaraole tulevasest näljahädast,
siis Ta andis vaaraole nõu hakata sääste koguma.
Tulekul oli seitse head aastat ja järgnes seitse kehva aastat.
Nüüd oli vaja koguda sääste.
Mind puudutab see, et nad säästsid headel aegadel
viiendiku kogu tulust. Seda pole üldse lihtne teha.
See nõuab tõsist enesedistsipliini.
Me mõtleme sageli, kui meil läheb pisut paremini,
et lõpuks ometi saame endale lubada kõike, mida oleme alati tahtnud.
Me ei pane midagi kõrvele. Aga vaarao sai juhise säästmiseks.
Mina olen käinud panganõustaja jutul.
Erinevad panganõustajad annavad sageli sarnast nõu.
Nad soovitavad hoida paari kuu palk tagavaraks.
Mulle tundus alguses, et see on ju võimatu.
Hea kui on toit laual ja raha elamise jaokski.
Aga see on elustiil, millest Piibel meile räägib.
Aja jooksul saab see tohutuks õnnistuseks.
Kui ostad televiisori alles siis, kui oled kogunud vajaliku summa,
siis on sul tõesti olemas selleks vajalik summa.
Kogu ühiskond võtab võlgu, Soomes üle miljoni euro tunnis.
Rääkimata muust maailmast, Ameerika Ühendriikide majandusest.
Maailm elab üle oma jõu jätkuvalt ja pidevalt.
Soomlastel olevat tänapäeval miljoni jagu makseraskusi.
See on probleem ja võibolla on see probleemiks just sinu jaoks.
Seetõttu tahame rääkida ja sind aidata selles.
Sellest on väljapääs.
Me teame seda, sest Jumal aitas meid välja
ja oleme õppinud elama teisel viisil.
Kui järgid Piibli juhtnööre, lähed palves Jumala palge ette
ja palud Temalt abi, siis Ta aitab sind kindlasti.
Esimene asi on ise olla laenamata. Ei mingeid kiirlaene ja järelmakse.
Kui sul tõesti on hea töökoht, siis saad ehk võtta eluasemelaenu,
aga nendes asjades tuleks küll olla ettevaatlik
ja pigem sääste koguda ning osta siis, kui raha koos.
Palvetame.
Tänu, Issand, Sinu lubaduste eest, et oled tõesti hea Isa
ja tahad aidata meid kõiki kõikides nendes asjades.
Tänu, Issand, et aitad meid tõesti ka rahaasjades.
Ülistan Sind, et oled lubanud avada Taeva
ja valada õnnistust meie ellu.
Sa aitad meid.
Tänu, Issand, et puudutad igaüht, kellel on raskusi rahaasjades.
Su õnnistus voolab ja sa aitad maksta tagasi laene.
Me ei masendu sellest sõnumist, vaid saame julgust ja elavneme
ning teame, et Sina, Isa, tahad meid kogu aeg edasi viia.
Jeesuse nimel, aamen.
Issanda õnnistus teeb tõeliselt rikkaks.
Issanda õnnistus on teinud Soome nii rikkaks,
et meil on oma kristlik telekanal.
Võid toetada täna TV7 tööd, helistades numbrile 9001777
Kõne hind on 7 eurot.
Võid kasutada ka kontonumbreid, mida näed peagi ekraanil.
Kui soovid teada meie tööst rohkem, siis külasta meie kodulehekülge:
www.kristillinenkoulu.org
Sealt saad tellida ka raamatuid,
mis aitavad leida lähedasema suhte Jumalaga.
Esimene trükk on kohe läbimüüdud, aga uus trükk on juba tellimisel.
Võid tellida ka meie ajalehte, mis räägib rohkem meie tööst.
Ole õnnistatud Jeesuse nimel
ja tea, et Jumal tahab sind aidata kõikides sinu elu valdkondades.
Usu sellesse. Aamen.
Eesti TV7 arvelduskontonumbrid:
Swedbank EE052200221048388411 SEB EE441010220109461019
Saaja: Taevas TV7
Eesti annetustelefon 900 1777 (kõne hind 7 eurot)
Tõlge: Meeli Martin